
Erikseen sovittuja toimenpiteitä koskeva tarkastusraportti liittyen 
Sprint-avustukseen 
[bookmark: _Hlk93386433][toimeksiantajayrityksen nimi]
Raportin tarkoitus sekä käyttöä ja jakelua koskeva rajoitus
Erikseen sovittuja toimenpiteitä koskevan raportin tarkoituksena on yksinomaan olla Innovaatiorahoituskeskus Business Finlandille (jäljempänä Rahoituskeskus) avuksi sen määrittelemisessä, ovatko [rahoituksen saaja: nimi ja Y-tunnus] (jäljempänä Toimeksiantaja) raportoimat kokonaiskustannukset Rahoituskeskuksen rahoitusehtojen [päätöshetkellä voimassa olleiden rahoitusehtojen päivämäärä] (jäljempänä rahoitusehdot) ja mahdollisten rahoituspäätöksen erityisehtojen mukaisia.
Toimenpiteet koskevat Rahoituskeskuksen myöntämää rahoituspäätöstä ja sen rahoitusehtoja. Toimenpiteet on suoritettu yksinomaan siksi, että Rahoituskeskus voisi niiden perusteella arvioida rahoitusehtojen noudattamista eikä raportti välttämättä sovi muuhun tarkoitukseen. Raportti on tarkoitettu yksinomaan Toimeksiantajalle ja Rahoituskeskukselle eikä muiden osapuolten pidä käyttää sitä eikä sitä pidä luovuttaa muille osapuolille. Rahoituskeskuksella on kuitenkin oikeus luovuttaa tämä raportti muille viranomaisille rahoituksen valvontaa varten.
Raportti koskee vain mainittuja kustannustilityksiä, eikä se koske toimeksiantajan tilinpäätöstä kokonaisuutena.
Toimeksiantajan velvollisuudet
Toimeksiantaja ja Rahoituskeskus ovat vahvistaneet, että erikseen sovitut toimenpiteet ovat asianmukaisia toimeksiannon tarkoitusta varten.
Toimeksiantaja, joka on myös vastuussa oleva osapuoli, vastaa Rahoituskeskuksen rahoittaman projektin raportoinnista sekä oikeiden ja riittävien tietojen toimittamisesta tilintarkastajalle ja Rahoituskeskukselle. 
Toimeksiannon suorittajan velvollisuudet
Olemme suorittaneet erikseen sovittuja toimenpiteitä koskevan toimeksiannon kansainvälisen liitännäispalvelustandardin (ISRS) 4400 (uudistettu) Erikseen sovittuja toimenpiteitä koskevat toimeksiannot mukaisesti. Toimeksiannossa suoritamme toimeksiantajan kanssa sovitut toimenpiteet ja raportoimme havainnot, jotka ovat toimenpiteiden faktisia tuloksia. Emme ota kantaa erikseen sovittujen toimenpiteiden asianmukaisuuteen. 
Meillä ei ole edellytyksiä arvioida, ovatko kustannukset hankkeesta aiheutuneita menoja eikä sitä, liittyvätkö ne tutkimus- ja kehittämistoimintaan.
Tämä toimeksianto ei ole varmennustoimeksianto. Näin ollen emme anna lausuntoa emmekä esitä varmennusjohtopäätöksiä. 
Jos olisimme suorittaneet lisätoimenpiteitä, tietoomme olisi saattanut tulla muita seikkoja, joista olisi raportoitu. 
Ammatillinen etiikka ja laadunhallinta
Olemme riippumattomia toimeksiantajasta niiden Suomessa noudatettavien eettisten vaatimusten mukaisesti, jotka koskevat suorittamaamme toimeksiantoa ja olemme täyttäneet muut näiden vaatimusten mukaiset eettiset velvollisuutemme. 
Tilintarkastusyhteisömme soveltaa kansainvälistä laadunhallintastandardia ISQM 1, jonka mukaan tilintarkastusyhteisön on suunniteltava, otettava käyttöön ja pidettävä toiminnassa laadunhallintajärjestelmä, mukaan lukien eettisten vaatimusten, ammatillisten standardien sekä sovellettavien säädöksiin ja määräyksiin perustuvien vaatimusten noudattamista koskevat toimintaperiaatteet tai menettelytavat.
Toimenpiteet ja havainnot

Olemme suorittaneet jäljempänä kuvatut erikseen sovitut toimenpiteet, jotka liittyvät Rahoituskeskuksen Toimeksiantajalle myöntämään rahoituspäätökseen diaarinumero [xxx/xx/xxxx] sekä koko projektin aikana [dd.mm.yyyy – dd.mm.yyyy] raportoituihin kustannuksiin yhteensä xxx euroa[footnoteRef:1]. Toimenpiteet on sovittu Toimeksiantajan kanssa [dd.mm.yyyy] päivätyissä toimeksiannon ehdoissa. [1:  Tilintarkastaja toteaa projektin kokonaiskustannukset. ] 

		1.10.2026		
	[bookmark: _Hlk93386792]Toimenpiteet
	Havainnot

	1. Projektikirjanpito

	Saimme käyttöömme toimeksiantajan projektikirjanpitoa koskevan kuvauksen ja haastattelimme [henkilön nimi ja asema] selvittääksemme 
a. projektikirjanpidon toteutusta ja luotettavuutta, 
b. jäljitettävyysketjun aukottomuutta ja
c. onko projektikirjanpito rahoitusehtojen mukainen.
Saimme käyttöömme projektin pääkirjan koko projektin ajalta. Mikäli projektille ei ollut pääkirjanpidossa käytössä omaa tunnistetta tai kustannuspaikkaa, saimme projektikustannuksista muun seurannan (esim. Excel). Vertasimme projektikirjanpidosta/muusta projektiseurannasta saamaamme kuvausta tarkastuksessa muodostamaamme käsitykseen.
	Kuvaa toimeksiantajan projektikirjanpitoa koskevan kuvauksen ja haastattelun perusteella, miten projektikirjanpito on toteutettu. Kommentoi erityisesti projektikirjanpidon toteutukseen, jäljitysketjun aukottomuuteen sekä rahoitusehtojen noudattamiseen liittyviä seikkoja (mm. miten projektista aiheutuneet kustannukset ovat yksilöitävissä ja miten niiden yhteys kirjanpitoon ja raportoituihin kustannuksiin on todennettavissa). 
Vastaako projektikirjanpidon kuvaus tarkastuksessa muodostamaasi käsitystä projektikirjanpidosta. Jos havaitsit poikkeamia, esitä havaintosi tässä ja/tai kyseisen kustannuslajin havainnoissa.


	2. Työajanseuranta

	Saimme käyttöömme toimeksiantajan työajanseurantaa koskevan kuvauksen ja haastattelimme [henkilön nimi ja asema] selvittääksemme 
a. työajanseurannan toteutusta ja luotettavuutta 
b. onko työajanseuranta rahoitusehtojen mukainen (pitääkö jokainen projektille työtä tekevä henkilö tuntitasoista työajanseurantaa ja kohdistaako työtunnit niille päiville, joina työ on tehty sekä vahvistaako työntekijän esihenkilö tai projektin vastuullinen johtaja työtunnit vähintään kerran kuukaudessa).
c. onko projektille työtä tehneellä henkilölle (esimerkiksi johto- ja vastuuhenkilöt) määritelty työaika työ- tai työehtosopimuksessa. Jos ei, onko kokonaistyöajan osalta toimittu rahoitusehtojen mukaisesti. 
Saimme käyttöömme Toimeksiantajan työajanseurannan. Vertasimme työajanseurannasta saamaamme kuvausta tarkastuksessa muodostamaamme käsitykseen.
	Kohtien a. ja b. osalta kuvaa toimeksiantajan projektin työajanseurantaa koskevan kuvauksen ja haastattelun perusteella, pitääkö jokainen projektille työtä tekevä henkilö tuntitasoista työajanseurantaa ja kohdistetaanko työtunnit niille päiville, joina työ on tehty sekä vahvistaako työntekijän esihenkilö tai projektin vastuullinen johtaja työtunnit vähintään kerran kuukaudessa. Kuvaa myös, kuka on hyväksynyt toimitusjohtajan ja projektin vastuullisen johtajan työtunnit, jos niitä on kohdistettu projektille.
Kohdassa c. totesimme, että henkilöillä [on / ei ole] määriteltyä työaikaa ja jos ei ole, henkilön kokonaistyöajan osalta [on / ei ole] toimittu rahoitusehtojen mukaisesti. Jos kokonaistyöajan osalta on toimittu rahoitusehtojen vastaisesti, kuvaa poikkeamat. 
Vastaako työajanseurannan kuvaus tarkastuksessa muodostamaasi käsitystä työajanseurannasta. Jos havaitsit poikkeamia, esitä havaintosi tässä ja/tai kyseisen kustannuslajin havainnoissa. Ellei työajanseurantaa ollut laadittu, mainitse se tässä.

	3. Palkkakustannukset

	Suoritimme raportoitujen palkkakustannusten osalta alla mainitut toimenpiteet. Toimenpiteet kattoivat 30 % projektille palkkaerittelyissä (Y4) raportoiduista rahapalkoista ja 15 % projektille raportoitujen rahapalkkojen maksuista.
a. Vertasimme palkkaerittelylomakkeen kohdassa ”Projektin tunnit raportointijaksolla” ilmoitettua tuntimäärää projektin työajanseurantaan. Vertasimme palkkaerittelyssä projektille raportoituja palkkoja rahoituksen saajan palkkakirjanpitoon ja totesimme, että 15 % projektille raportoiduista rahapalkoista oli maksettu.
b. Jos projektissa on työskennellyt henkilöitä, joiden työaikaa ei ole määritelty työsopimuksessa tai joita ei sido työaikalaki (ks. kohta 2 c), vertasimme heidän osaltaan noudatettua käytäntöä projektiin sovellettaviin rahoitusehtoihin (ks. rahoitusehtojen kohta Työajanseuranta sekä palkkaerittelylomakkeen Y4 ohjeet). 
c. Selvitimme, sisältävätkö raportoidut palkat tulospalkkioita, bonuksia tai muita vastaavia palkanlisiä, luontoisetuja tai palkallisen poissaolon ajalta maksettuja palkkoja.
	Palkkakustannuksiin suorittamiemme tarkastustoimenpiteiden perusteella teimme seuraavat havainnot:
a. Läpikäydyt raporttiin sisältyvän palkkaerittelylomakkeen tiedot täsmäsivät palkkakirjanpitoon ja työajanseurantaan [lukuun ottamatta seuraavia eriä...] ja läpikäydyt rahapalkat oli maksettu.
b. Jos projektille on raportoitu sellaisten henkilöiden palkkoja, joita ei sido työaikalaki tai työaikaa ei ole määritetty työsopimuksessa, projektipalkkojen raportoinnissa on noudatettu rahoitusehtoja. Ellei ole, kuvaa poikkeamat. 
c. Raportoituihin palkkakustannuksiin
o [ei sisälly / sisältyy] tulospalkkioita, bonuksia tai muita vastaavia palkanlisiä
o [ei sisälly / sisältyy] luontoisetuja
o [ei sisälly / sisältyy] palkallisen poissaolon ajalta maksettuja palkkoja.
Otokseen kuului palkkaerittelylomake/-lomakkeet ajalta [dd.mm.yyyy – dd.mm.yyyy] ja henkilöt xxx. (erittely liitteenä) 

	4. Ostot ja vuokrat

	Saimme käyttöömme kustannuslajikohtaisen erittelyn raportissa kohdassa Ostot ja vuokrat ilmoitetuista kustannuksista ja suoritimme alla mainitut toimenpiteet. Toimenpiteet kattoivat 30 % projektille raportoiduista kustannuksista ja 15 % projektille raportoitujen kustannusten maksuista. Otantaan sisällytetään kustannuksia kaikista tilitetyistä kustannuslajeista. Selvitimme valittujen kustannusten osalta
a. perustuvatko ne projektikirjanpitoon ja Toimeksiantajan kirjanpitoon 
b. ovatko niiden perusteena olevat menot maksettuja 
c. ovatko ne projektin kestoaikana suoriteperusteisesti syntyneitä ja onko niiden kirjallinen tilaus/sopimus tehty rahoitushakemuksen jättämisen jälkeen, tai jos tilaus/sopimus oli tehty ennen rahoitushakemuksen jättämistä, sisälsikö se rahoituksen toteutumiseen kytketyn purkuehdon
d. ovatko niiden perusteena olevat menot arvonlisäverottomia.
Läpikäytyjen kustannusten osalta olemme selvittäneet, ovatko kustannukset Toimeksiantajan hyväksymiskäytäntöjen mukaisesti hyväksyttyjä. 
Läpikäynnissä on selvitetty vain edellä mainittuja seikkoja. Mikäli läpikäynnissä tietoomme on tullut muita kustannusten hyväksyttävyyteen liittyviä seikkoja, olemme raportoineet niistä havaintojen yhteydessä. 
	Ostojen ja vuokrien osalta totesimme, että 
a. läpikäydyt kustannukset perustuvat projektikirjanpitoon ja Toimeksiantajan kirjanpitoon 
b. kustannusten perusteena olevat menot on maksettu
c. kustannukset ovat projektin kestoaikana suoriteperusteisesti syntyneitä ja tilaus/sopimus on tehty rahoitushakemuksen jättämisen jälkeen, tai sopimus/tilaus oli tehty ennen rahoitushakemuksen tekemistä, ja siinä oli rahoituksen toteutumiseen kytketty purkuehto (erittely havainnoista liitteenä)
d. ne ovat arvonlisäverottomia.
Totesimme, että kustannukset [ovat / eivät ole] Toimeksiantajan hyväksymiskäytännön mukaisesti hyväksyttyjä. 
Otokseen (30 %) kuului seuraavat tositteet (toimittajan nimi ja projektille kohdistettu arvonlisäveroton summa). 
Otokseen (15 %) kuului seuraavat tositteet (toimittajan nimi ja projektille kohdistettu arvonlisäveroton summa) (erittely liitteenä).

	Ostojen ja vuokrien erittely
	raportoitu summa kaikista ostoista ja vuokrista, xxx euroa

	a. Perustuvatko palveluostot, aineet ja tarvikkeet ja laitevuokrat laskuun?
b. Ovatko Toimeksiantajan sisäiset aine- ja tarvikeveloitukset omakustannushintaisia?
c. Perustuvatko laitevuokrat ja ohjelmistojen lisenssimaksut laskuun?
d. Haastattelimme [henkilön nimi ja asema] selvittääksemme, onko palveluita, aineita ja tarvikkeita ja laitteita ostettu tai vuokrattu muilta intressiyrityksiltä kuin konserniyrityksiltä (vrt. intressiyrityksen määritelmä rahoitusehdoissa). 
	a. Palveluostot, aineet ja tarvikkeet ja laitevuokrat [perustuvat / eivät perustu] laskuun.
b. Toimeksiantajan sisäiset aine- ja tarvikeveloitukset [ovat / eivät ole] omakustannushintaisia.
c. Laitevuokrat ja ohjelmistojen lisenssimaksut [perustuvat / eivät perustu] laskuun.
d. Palveluostoihin, aineisiin ja tarvikkeisiin ja laitevuokriin [sisältyy / ei sisälly] ostoja muilta intressiyrityksiltä kuin konserniyrityksiltä.


	5 Laskennalliset kustannukset

	Haastattelimme [henkilön nimi ja asema] selvittääksemme, onko projektille raportoitu laskennallisia kustannuksia ja mitkä ovat raportoitujen laskennallisten kustannusten laskentaperusteet. Henkilösivu- ja laskennallisten muiden kustannusten laskentaperusteita ei tarvitse selvittää.
	Kuvaa projektille raportoitujen laskennallisten kustannusten laskentaperusteet Yrityksen innovaatiotoiminnan rahoituksen tarkastusraporttipohjan kohdan 5 Laskennalliset kustannukset mukaisesti.


	6. Muu julkinen tuki

	Haastattelimme [henkilön nimi ja asema] selvittääksemme, onko Toimeksiantaja saanut projektille muuta julkista tukea.
	Haastatellun henkilön mukaan Toimeksiantaja [ei ole / on] saanut projektille muuta julkista tukea. Mahdollinen muu julkinen tuki lueteltu alla:

	7. Julkiset hankinnat
(Tämä toimenpide koskee vain sellaisia projekteja, joissa rahoituksen saajan rahoituskeskukselta saama ja muu julkinen tuki on yhteensä yli puolet kustannuksista tai rahoituksen saaja on julkinen hankintayksikkö.)

	Haastattelimme [henkilön nimi ja asema] selvittääksemme, onko Toimeksiantaja noudattanut projektille raportoitujen kustannusten osalta julkisia hankintoja koskevaa lainsäädäntöä.

	Haastatellun henkilön mukaan Toimeksiantaja [on / ei ole] noudattanut projektille raportoitujen kustannusten osalta julkisia hankintoja koskevaa lainsäädäntöä. Selvitys mahdollisesta hankintalainsäädännön noudattamatta jättämisestä:

	8. Pankkitili, jolle rahoitus on maksettu 

	Vertasimme Business Finlandille ilmoitettua / maksatuspäätöksissä käytettyä pankkitiliä Toimeksiantajan kirjanpidon pankkitileihin.
	Business Finlandille on ilmoitettu Toimeksiantajan kirjanpidon pankkitili. / Business Finlandin rahoitus on maksettu Toimeksiantajan kirjanpidon pankkitilille.

